Աշխատանքի և սոցիալական հարցերի նախարարության ընտանիքի, կանանց և երեխաների հիմնահարցերի վարչության գլխավոր մասնագետ Անուշ Բադալյանը մեկնաբանում է. «Եթե կառավարությունը ներկայացրել է հիվանդությունների ցուցակ, որոնց դեպքում հակացուցվում է երեխա որդեգրելը, նշանակում է այդ հակացուցումներ ունեցող ծնողները պետք է ենթարկվեն այդ կարգին և չեն կարող երեխա որդեգրել: Հաշմանդամություն ունեցող անձը չի կարողանում իրեն պահել, որդեգրած երեխային ինչպե՞ս կարող է պահել: Եթե աղքատ է կամ հաշմանդամության այն խմբին է պատկանում, որը նշված է կառավարության ներկայացրած հակացուցումների ցուցակում, ապա չի կարող երեխա որդեգրել: Կան հստակ չափանիշներ, որոնք հաշվի են առնվում որդեգրման ժամանակ»: